cyanic-selkie/wikianc huggingface dataset:
Moraalinen subjektivismi
Suomalaisen Edvard Westermarckin mukaan moraali on subjektiivista ja perustuu tunteisiin. Kun henkilö sanoo tietyn teon olevan moraalisesti väärin, se herättää hänessä tunteen, ettei teko ole oikein. Moraali on siis henkilökohtaista.
Nuorena nukkunut
Merkitys ja teemat
Teoksessa kuolema on vahvasti läsnä. Se tuntuu helpottavalta, koska se on hengen voitto materiasta. Silja on kuollessaan onnellinen, hän täyttää tehtävänsä tässä maailmassa. Aineellinen menetys onkin romaanissa elämän onnen edellytys. Romaania pidetään syntymäajankohtaansa sitoutuvana ajankuvana. Epävarmat ajat ja talouspula vaikuttivat ja historia sekä juuret kiinnostivat yleisesti. Yksi romaanin teemoista on eräänlainen isällinen kolminaisuus. Kustaalla, Professorilla ja Armaalla on Siljan elämään suuri vaikutus. Isä on isä, Professori eräänlainen viisas isähahmo ja Armas hänen rakkautensa kohde. Tämän kolminaisuuden vaikutus tulee esiin erityisesti Siljan unissa ja kuumehoureissa. Varsinkin isän merkitys on suuri. Rajala toteaakin, että ”teoksen sisäistekijä varaa Kustaalle etusijan Siljan miessuhteiden joukossa”.
Tausta
Romaanin työstö lähti vauhtiin Helsingissä syksyllä 1929. Kirjoitus eteni nopeasti, ei vähiten kustannusosakeyhtiö Otavan lupaamien liuskapalkkioiden ansiosta. Romaani syntyi pala kerrallaan. Kirjailija kirjoitti kohtauksia sieltä täältä, joten kustannusyhtiössä oli vaikeuksia hahmottaa, mikä osa kuului mihinkin. Syksyllä 1930 Sillanpää kokosi voimansa ja järjesti romaaninsa julkaisukelpoiseen kuntoon. Maaliskuussa 1931 romaani ilmestyi yhdeksänvuotisen työn jälkeen.
Indonesian lippu
Indonesian lipun värit ovat peräisin 1200-luvulla Majapahitin kuningaskunnassa käytetyn lipun väreistä. Indonesian nykyistä lippua on käytetty 1900-luvun alusta. Viralliseksi lipuksi se valittiin Indonesian julistauduttua itsenäiseksi 1945.
Risteilyohjus
Risteilyohjusten historiaa
Kylmän sodan aikana Neuvostoliitto ja Yhdysvallat kehittivät lentokoneista ja sukellusveneistä laukaistavia risteilyohjuksia. Neuvostoliitto oli mieltynyt suurikokoisiin risteilyohjuksiin. Yhdysvalloilla oli Project Pluto (1957–1964), jonka tarkoituksena oli kehittää ydinreaktorilla varustettua ramjetia käyttävä risteilyohjus. Vaikka projektin perusta todettiin toimivaksi ja rakennettuja moottoreita koekäytettiin maassa, yhtään koelaukaisua ei suoritettu. Mannertenvälisten ohjusten (ICBM) teknologia oli kehittynyt odotettua nopeammin ja ”Project Pluto” lopetettiin.
Ykkösbonus
Kanta-asiakasohjelman alkuvaiheet
Eka-yhtymä, josta myöhemmin tuli Tradeka, aloitti oman kanta-asiakasohjelman vuonna 1993. Kanta-asiakaskorttia pilotoitiin tuolloin Tampereella.
Loppuvaiheet
YkkösBonus-ohjelman ylläpitäjä oli loppuvaiheessa Suomen Lähikauppa Oy. Kanta-asiakasrekisterissä pidettiin myös Tradekan jäsentietoja, vaikka Tradeka luopuikin 2000-luvulla Suomen Lähikaupan omistuksesta kokonaan. Bonustietojen lisäksi asiakastietoja voitiin hyödyntää kohdennettuun markkinointiin ja markkinointitutkimuksiin.
Batman (kaupunki)
Väestö
1950-luvulla kaupungissa oli asukkaita alle 3 000. Öljykenttien löytö vaurastutti kaupunkia merkittävästi. Nopeasti kehittyvään kaupunkiin muutti asukkaita työnperässä eri puolilta Turkkia. Alueen asukkaista 90 % on kurdeja ja yli 9 % turkkilaisia.
Lentokenttä
Batmanissa sijaitsee yksi Turkin suurimmista lentokentistä. Lentokenttä on myös toiminut vuodesta 1980 Naton lentotukikohtana.
Koskenpää
Väestö
Seuraavassa kuvaajassa on esitetty Koskenpään väestönkehitys kymmenen vuoden välein vuosina 1930–1960.
AG2R Citroën Team
Historia
Talli ei osallistunut vuoden 2005 UCI ProTourille, mutta se kutsuttiin osallistumaan joihinkin sarjaan kuuluviin kilpailuihin, kuten Pariisi–Nizza-ajoon ja Paris-Roubaix'hen. Lisäksi talli osallistui vuonna 2005 Ranskan ympäriajoon. Kaudeksi 2006 muun muassa Francisco Mancebo ja Christophe Moreau liittyivät talliin ja tämän myötä AG2R sai UCI ProTour -lisenssin, joka oli jäänyt vapaaksi Fassa Bortolo -tallin vetäydyttyä sarjasta. Lisenssistä oli kiinnostunut myös Comunidad Valenciana -talli, joka kuitenkin luopui siitä vapaaehtoisesti kun osoittautui, ettei tallin urheilujohtajalla Giancarlo Ferrettillä ollut riittäviä taloudellisia vakuuksi
Jälki-istunto
Iso-Britannia
Isossa-Britanniassa jälki-istunto voi sijoittua koulupäivän jälkeiseksi ajaksi, lounastauolle tai viikonlopulle. Lounastauon aikana suoritettavassa jälki-istunnossa oppilaalle tulee kuitenkin jättää tarpeeksi aikaa syömistä varten. Isossa-Britanniassa koulun rehtori myös päättää siitä, keillä koulun henkilökunnan jäsenistä on valtuus määrätä jälki-istuntoa.
Lemetin tienhaaran motti
Sotasaalis
Sotasaaliina motin alueelta saatiin muun muassa :
Gustaf Aminoff
Suomen sodan syttyessä vuonna 1808 Aminoff oli jo ylennetty everstiksi. Sodan jälkeen hän toimi Ruotsin Vaxholmin linnoituksen kommendanttina. Hän ei viihtynyt Ruotsissa ja erosi Ruotsin armeijan palveluksesta kenraalimajurina 1810. Aminoff muutti takaisin Suomeen, jossa hänet kutsuttiin samana vuonna Savon ja Karjalan läänin maaherraksi.
Altruismi
Ryhmävalinta
Ajatuksen ryhmävalinnasta, jossa yksilö edistää altruistisella toiminnallaan ryhmän etua, esitti ensimmäisenä Charles Darwin. Kirjassaan The Descent of Man, and Selection in Relation to Sex Darwin esitti altruismin olevan hyödyllistä ryhmälle, vaikka se ei olekaan kestävää yksilölle itselleen. W. D. Hamilton näytti vuonna 1963, kuinka sukulaisvalinta, jossa perheenjäsenet kohtelevat toisiaan altruistisesti, voi kehittyä. Robert Trivers osoitti taas vuonna 1971, miten vastavuoroiset altruistiset suhteet voivat kehittyä sellaistenkin yksilöiden välille, joilla ei ole sukulaisuussuhdetta, jopa lajirajoista välittämättä. Altruismille on esitetty myös muita perusteita, kuten se, että yksilö parantaa omaa asemaansa ja mainettaan ryhmän sisällä. Altruismi onkin seurausta useista eri mekanismeista.
Ryhmävalinnan perusteena on se, että ne populaatiot, joiden yksilöillä on ryhmää hyödyttäviä alleeleja, menestyvät ympäristössään muita populaatioita paremmin. Altruistiset ryhmät voittaisivat itsekkäät ryhmät, jolloin altruistinen käytös voisi kehittyä. Ryhmävalinnan suurin ongelma on se, että yksikin itsekäs vapaamatkustaja altruistisessa ryhmässä saa valintaedun muihin ryhmän jäseniin nähden, joten itsekkäät yksilöt valtaavat ryhmän vääjäämättä. 1960-luvulla etenkin George C. Williams ja John Maynard Smith osoittivat, että ryhmävalinta on heikko evolutiivinen voima, eikä se siten voinut selittää altruismin esiintymistä. Tätä päätelmää tukivat myös useat matemaattiset mallit.
Eettinen intuitionismi
Kritiikkiä
Intuitionismi vastaa helposti yksilön omaa käsitystä moraalinsa pohjasta, koska tekojen arvolatauksia ei aina ole helppo perustella tai muuten määrittää. Yksilö kokee vain tietävänsä jotkin teot oikeiksi eikä ylimääräisiä perusteluita tarvita. Yksilökeskeisenä teoriana intuitionismi toimiikin moitteitta, mutta arvojen objektiivisuuden olettaminen hankaloittaa huomattavasti sen soveltamista yhteisölliseen ajatteluun.
Santa Fe (New Mexico)
Historia
Santa Fe on toiseksi vanhin tähän päivään asti säilynyt eurooppalaisten siirtolaisten perustama kaupunki ja vanhin kaikista Yhdysvaltain osavaltioiden pääkaupungeista.
Maantiede
Köppenin ilmastoluokituksessa Santa Fen alue kuuluu aroilmastoon, tarkemmin määriteltynä keskileveysasteiden aroilmastoon. Tälle ilmastotyypille ovat luonteenomaisia viileät talvet ja kuumat kesät.
Suurin sademäärä alueella on heinäkuussa.
Parturi-kampaaja
Parturi-kampaaja on ammatti, jonka harjoittajan tehtäviin kuuluu hiusten leikkaaminen ja parranajo sekä hiusten ja parran hoito. Parturi-kampaajat tekevät myös hiusten ja parran värjäyksiä, kampauksia, kihartamiskäsittelyjä eli permanentteja sekä kulmien ja ripsien värjäyksiä. Alun perin miehiä on palvellut parturi ja naisia kampaaja, mutta nykyään suurin osa ammatinharjoittajista on parturi-kampaajia, jotka palvelevat sekä miehiä että naisia. Nimensä mukaisesti parturi on aluksi ollut lähinnä parranajaja, mutta koska nykyisin on helposti saatavilla laadukkaita edullisia oman parran ajoon tarkoitettuja välineitä, ajaa valtaosa miehistä partansa itse. Parturi-kampaajan työ liittyy miestenkin osalta valtaosaltaan hiuksiin, ja parturi-kampaajan suorittama parranajo on käynyt harvinaiseksi.
Parturiliikkeen tunnukset
thumb|Parturinlautanen Ranskasta vuodelta 1638. Sitä käytettiin parranajossa, mutta myös suoneniskennässä. Lautanen oli käytössä liikekilpenä myös Suomessa. Parturien ammattikunnan tunnuksena Euroopassa oli verilautanen. Esine liittyi suoneniskentään. Romaanissaan Rouva Bovary Gustave Flaubert kirjoitti: kun tuuli, saattoi kuulla parturin kuparilautasten, liikkeen tunnusmerkkien, kirskuvan kahdessa tangossaan. Verilautanen toimi parturien liikekilpenä myös Suomessa ainakin 1970-luvulle asti.
Suolammi (Juupajoki)
Suolammi on Pirkanmaalla Juupajoella Hulippaan kylän lähellä sijaitseva lampi, joka kuuluu Kokemäenjoen vesistöön.
Pyhän Jaakobin katedraali
Historia ja nykypäivä
Šibenikin kaupunginvaltuusto päätti antaa 1441 työn Venetsiassa työskenneelle kroatialaiselle arkkitehdille, Zadarissa syntyneelle Juraj Dalmatinacille, joka tunnetaan myös italialaisella nimellä Giorgio da Sebenico. Vuosina 1441–1473 Dalmatinacin johdolla katedraalia laajennettiin lisäämällä sivulaiva ja apsis, kupolia varten valmistettiin rakenteet ja kirkkoon lisättiin lukuisia kivisiä veistoskoristeita. Dalmatinac oli rakennustöiden johdossa kuolemaansa saakka vuonna 1473 ja katedraalista tuli hänen mestariteoksensa. Toisen rakennusvaiheen kirkko on siirtymävaihetta goottilaisen ja renessanssityylin välillä.
Eettinen naturalismi
Naturalismi voidaan myös katsoa filosofiseksi asennoitumiseksi, joka katsoo, ettei moraalia tarvitse mitenkään mystifoida ja irrottaa inhimillisestä todellisuudesta.
Jokaiselle jotakin
Jokaiselle jotakin on Henry Theelin kokoelmalevy, johon on koottu vanhoilta gramofonilevyiltä kappaleita vuosilta 1942–1952. Osa kappaleista on jouduttu ottamaan kuluneilta savikiekoilta, mutta digitaalisella masteroinnilla kappaleet on saatu riittävän hyvään kuntoon kuuntelua varten. Toisaalta kokoelmaan on löytynyt muutama äänilevy, joita ei ole paljoa soitettu, sillä kappaleet ovat olleet ruotsinkielisiä.
Ylitalo (Tuusula)
Historia
1850-luvulla Ylitalon omisti rusthollari Henrik Skogster. Kirjallisissa lähteissä mainitaan, että Ylitalon kievarissa oli vuonna 1862 hollikyytejä varten 16 hevosta ja 9 varahevosta lähitaloista. Henrik Skogsterin jälkeen Ylitalo siirtyi tämän pojalle Oskar Skogsterille, joka puolestaan myi tilan August Reinhold Eskelinille Keravan Postlarin talosta vuonna 1909. Ylitaloa alkoi hoitaa A. R. Eskelinin pojat Otto ja Eskil Eskelin, jotka suomensivat nimensä Olavi ja Esko Ehoksi. Näin tila siirtyi Ehon suvun omistukseen ja säilyi suvun omistuksessa vuoteen 1986 asti, jolloin Ylitalon viimeiset omistajat Martti Eho ja Anne Eho myivät tilan Tuusulan kunnalle. Tuusulan kunta kaavoitti tilan asuinalueeksi ja purki tilan rakennukset. Nykyisin paikalla sijaitsee Kievarin asuinalue.
Päärakennus
Ylitalon tilan päärakennus oli puurakenteinen puolitoistakerroksinen rakennus, jonka vanhimmat osat olivat luultavimmin peräisin 1800-luvulta. Rakennuksessa oli vesikatteena saumattu peltikatto, joka peitti myös rakennuksen kaksi muurattua savupiippua. Päärakennuksen yhteydessä oli myös piharakennuksia, kuten leivintupa, navetta ja hevostallit.
Kannuslampi (Mänttä-Vilppula)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Keurusselän lähialueeseen (35.621) se kuuluu.
Kääpiönova
Kääpiönova
Kääpiönovat jaetaan SS Cygni tai U Geminorum (UG), SU Ursae Majoris (SU) ja Z Camelopardalis (ZC) -tyyppeihin. WZ Sagittae -tähti on pitkäjaksoinen SU Ursae Majoris -tähti. SS Cygni ja SU Ursae Majoris -tyypeillä (UGSS ja UGSU) tapahtuu nopeita purkauksia. SS Cygni-tähdillä on leveitä ja kirkkaita supermaksimeita. Z Camelopardalis -tähdillä (UGZ) on pitkiä "lepovaiheita" joiden aikana ei tapahdu purkauksia.
Kääpiönovat, novat ja supernovat
Kääpiönovissa on K- tai M-spektriluokan alijättiläinen, joka kiertää lähellä valkeata kääpiötä tai sinistä alikääpiötä. Molempien tähtien massa on 0,5–1 Auringon massaa ja tähtien kiertoaika 3–15 tuntia. Kun kääpiönova kehittyy, lopulta suurempi tähti on enää muutaman kymmenen Jupiterin massainen ruskea kääpiö.
Carnival Magic
Carnival Magic on Carnival Cruise Linesin omistama Dream-laivaluokan risteilyalus, joka on rakennettu Fincantierin telakalla Monfalconessa. Carnival Magicin sisaralukset ovat Carnival Dream ja Carnival Breeze, joka valmistui kesäkuussa 2012. Carnival Magic on Carnival Cruise Linesin lippulaiva. Carnival Magic on suurin Fincantierin telakalla rakennettu laiva, ja toiseksi suurin laiva Carnival Corporation & PLC -yhtiöllä Cunard Linen Queen Mary 2:n jälkeen. Carnivalin mukaan Carnival Magicilla, Carnival Dreamilla ja Carnival Breezella on koko laivaston laajin tarjonta toimintaa, ruokapalveluja ja viihdettä.
Apollonin temppeli (Didyma)
Hellenistinen temppeli
Temppelin mittasuhteet perustuvat joonialaiseen jalkaan, jonka pituus oli noin 29,4 senttimetriä. Sen seitsenportaisen krepidoman koko oli alimmalla porrastasolla 118,3 × 60,1 metriä. Stylobaatin eli ylimmän porrastason koko oli 109,3 × 51,1 metriä. Temppelin naoksen eli ydinrakennuksen pituus antojen päihin asti oli noin 87,4 metriä, ja leveys ulkopuolelta 29,2 metriä ja sisäpuolelta 21,7 metriä. Naoksen seinien korkeus on ollut noin 22–25 metriä.
Alttari
Temppelin edessä sen itäpuolella sijaitsi pyöreä rakennelma, jonka halkaisija oli noin 8 metriä, ja jonka länsi- ja itäsivulla oli oviaukot. Tämän uskotaan olevan temppelin alttari, johon Pausanias viittaa. Pausaniaan mukaan alttari oli tehty tai muodostunut uhrieläinten tuhkista ja verestä. Arkeologisissa kaivauksissa on löydetty palaneiden luiden jäänteitä ja ruukkujen palasia. Nämä löydöt on ajoitettu 600-luvulle eaa. Myytin mukaan alttari oli Herakleen rakentama.
Ydinosaaminen
Osaamisen kehittäminen
Vaikka jokin osaaminen olisi ollut yrityksen ydinosaamista aiemmin, ei se automaattisesti ole yrityksen ydinosaamista jatkossa. Yrityksen ydinosaamisen määrittelyn lähtökohdaksi on hyvä ottaa sen visio ja strategia. Ydinosaamista tulisi miettiä jo strategiaa laadittaessa. Mikäli ydinosaamista ei tunnisteta, se aiheuttaa mahdollisen kasvupotentiaalin menetyksen sekä ydinosaamisen taantumisen, koska sitä ei kehitetä.
Cinecittà
Vuoden 1991 Eurovision laulukilpailu järjestettiin Cinecittàssa.
Zzzax
Voimat ja varusteet
Zzzax on "sähkömagneettinen älykkyys", psionisesti latautunut sähkömagneettinen kenttä, joka kykenee vuorovaikutukseen fysikaalisen maailman kanssa. Olennolla on yksinkertainen älykkyystaso ja yli-inhimilliset voimat.
Postlar
Historia
Tilan pitkänomainen päärakennus on rakennettu 1800-luvun alussa. Tilakeskuksessa sijaitseva toinen asuinrakennus on 1800-luvun lopulta ja nuorin 1920-1930-luvulta.
Akropolis-ralli
Kreikan MM-ralli eli Akropolis-ralli on kuulunut ralliautoilun MM-sarjaan aina ensimmäisestä vuodesta (1973) lähtien vuoteen 2013 asti. Tänä aikana ralli jäi ajamatta kahdesti, vuosina 1974 ja 2010. Kilpailu on kuulunut myös rallin EM-sarjaan.
Kuolemajärvi
Nykytilanne
Entisen Kuolemajärven kunnan alue kuuluu nykyään Leningradin alueen Viipurin piiriin, sen Koiviston (Primorsk), Uudenkirkon (Poljany) ja Kähärin (Gontšarovo) kuntiin. Ennen vuoden 2006 kuntaliitoksia Kuolemajärven ydinalue muodosti Akkalan kyläneuvostoalueen ja kunnan länsiosa kuului Humaljoen (ven. Jermilovo) kyläneuvostoalueeseen, jotka nyt kuuluvat Koivistoon.
Hietamäki (Inkeri)
Hietamäki on luterilainen seurakunta Inkerissä. Hietamäki oli Ruotsin vallan aikana Tuutarin seurakuntaa. Hietamäki tuli itsenäiseksi seurakunnaksi vuonna 1897. Asukkaita oli 5300 (1928). Hietamäki joutui toisessa maailmansodassa saksalaisten miehitysalueelle ja suomalaisväestö siirrettiin Suomeen 1943. Suomesta Neuvostoliittoon palanneet asukkaat karkotettiin venäläisille paikkakunnille. Nykyisin seurakunta on perustettu uudelleen.
Savelanoja
Jamalaisi, Kakkola (Kakko), Karhula, Kolkkasi, Tanskala, Seppälä (Iivanaisi)
Hietamäen kylät kirkonkirjojen mukaan
Ahokylä (Tielisi), Hamusi, Hapolaisi, Heimosi (Noisela), Hiekka, Hirvosi, Hotokka, Hyttilä, Iivanaisi (Seppälä), Innala, Jamalaisi, Kakko (Kakkola), Karhula, Kasukka, Kaukaisi, Kauppila, Kavehkontu, Kemppilä, Kotsala (Vekarala), Kuttusi, Käivärä (Jälkylä), Kämäräisi, Matikaisi, Nikkarila, Niukkasi, Nuolijoki, Paukkala, Petäjälä (Sapakkola), Pieni Alakylä, Pihilä, Rappula, Rimelä, Rospekka, Routeela, Rytömylly, Ryömi, Rötsänsilta, Sameraisi, Savelaisi (Törölä), Seppä-Heikkilä (Heikkilä), Sipilä, Somerokangas, Sunkura, Suuri Alakylä, Tammikko, Tanskino (Tanskala), Timola (Uusikylä), Torikka, Vellankontu, Vuissakka, Ärttölä
Pirunpesä (Hollola)
300px|thumb|Pirunpesä. Pirunpesä on Hollolassa Tiirismaan luonnonsuojelualueella Tiirismaan  televisio- ja radiomaston itäpuolella sijaitseva kalliohalkeama.
Historia
Pirunpesän kallio on muodostunut jähmettyneestä magmasta 2000 miljoonaa vuotta sitten. Pirunpesä on syntynyt, kun Villinpeltojen kohdalle syntynyt jääjärvi valutti vetensä kohti Baltian jääjärveä. Tämän seurauksena irtomateriaali lähti pois rotkosta.
Linnusto
Pirunpesän lähistöllä esiintyy mm. käpytikan lisäksi palokärki, pohjantikka, kehrääjä ja varpuspöllö. Lähellä Messilä Golfin golf-kenttää on havaittu vihertävä harmaapäätikka.
Flakpanzer 38(t)
Vaunu painoi 9,8 tonnia, siinä oli neljän hengen miehistö ja sen huippunopeus tiellä oli 50 km/h. Vaunun rakenne ja perusajatus oli oikeansuuntainen. Flakpanzer 38(t):n yhden 20 millimetrin ilmatorjuntatykin tulivoima ei kuitenkaan riittänyt taisteluun liittoutuneiden hävittäjäpommittajia vastaan, joiden päämaaliksi se joutuikin niiden rynnäköidessä saksalaisten panssarikolonnia vastaan. Lisäksi vaunu oli vain kevyesti panssaroitu, joten sen tuhosivat juuri ne lentokoneet, joita vaunun piti ampua alas.
Chrisette Michele
thumb|Chrisette Michele esiintymässä vuonna 2007. Chrisette Michele (s. 8. joulukuuta 1982 Central Islip, New York) on yhdysvaltalainen R&B-laulaja-lauluntekijä. Hän on tehnyt yhteistyötä muun muassa Rick Rossin ja Jay-Z:n kanssa.
Ihmiset suviyössä (vuoden 1948 elokuva)
thumb|Valentin Vaala elokuvan kuvauksissa [[Hauholla kesällä 1948.]] Ihmiset suviyössä (Människor i sommarnatten) on Valentin Vaalan ohjaama Frans Eemil Sillanpään romaaniin Ihmiset suviyössä perustuva suomalainen elokuva vuodelta 1948. Palkitussa elokuvassa maalaillaan kohtaloita kesäyötä kokeville ihmisille erään maalaispitäjän alueella.
Inkere
Historia
Inkereen seurakunta perustettiin 1623-1626. Viimeisin kirkko rakennettiin 1839 ja suljettiin 1937. Osa seurakunnasta joutui toisessa maailmansodassa Leningradin saarron sisäpuolelle ja osa taas saksalaisten puolelle. Ne jotka jäivät saarron sisäpuolelle, lähetettiin 1942 muualle Neuvostoliittoon, kun taas saksalaisten käsiin jääneet siirrettiin Suomeen. Rintama asettui Inkereen kylien keskelle ja alueella käytiin ankaria taisteluja. Rintaman lähellä suuri osa siviileistä sai surmansa tai nääntyi nälkään ja tauteihin. Toisen maailmansodan jälkeen osa Inkereestä asutettiin venäläisellä väestöllä ja Suomesta Neuvostoliittoon palanneet karkotettiin venäjänkielisille alueille. Useimmat Inkereen kylät jäivät kuitenkin sodan jälkeen lopullisesti autioiksi.
Suomen IV armeijakunta (talvisota)
Talvisodan alussa
Lisäksi armeijakuntaan kuuluivat muun muassa:
Tämän lisäksi IV armeijakunnalle oli alistettu pienempiä aselaji- ja huoltojoukkoja.
Myöhemmin keskitettyjä joukkoja
8. armeijan lisäksi alueelle perustettiin uutena 15. armeija, joka otti vastuulleen taistelut alueen eteläosassa. Alueen eteläiseen osaan keskitettiin muun muassa seuraavat yksiköt:
Armeijakunnan taisteluiden yleiskuvaus
Talvisodan alussa IV armeijakunta vetäytyi vihollisen hyökkäystä viivyttäen aina Kitilän ja Kollaanjoen alueille saakka.
Toisenkin hyökkäyksen epäonnistuttua joukkojen annettiin levätä aina joulupäivään asti. Tuolloin aloitettu hyökkäys johti vihollisen huoltotilanteen muuttumiseen lähes katastrofaaliseksi suomalaisten katkaistessa puna-armeijan toisen huoltotien 28. joulukuuta 1939. Lisäksi 2. tammikuuta 1940 raivonnut lumimyrsky johti siihen, että puna-armeijan alueelle edenneen armeijakunnan toinenkin huoltotie muuttui käyttökelvottomaksi usean päivän ajaksi.
Lopullinen ratkaisu saatiin 6. tammikuuta 1940 aloitetulla hyökkäyksellä. Hyökkäyksen alkamispäivänä Laatokan Karjalassa oli -29 astetta pakkasta. Hyökkäykseen vastustajan avoimena olleeseen sivustaan osallistui kaikkiaan 11 pataljoonaa ja kaksi patteristoa samalla kun neuvostojoukkoja sitoi rintamassa omalla aktiivisella toiminnallaan 6 pataljoonaa ja kaksi patteristoa. Päämajan hyökkäystä kohtaan tuntemaa mielenkiintoa kuvaa se, että hyökkäyksen etenemistä seuraamaan lähetettiin päämajan operatiivisen osaston everstiluutnantti Valo Nihtilä
Operaation menestymisen arvioidaan johtuneen lähinnä siitä, että hyökkäys kohdistui joukkojen määrään nähden kyllin suurin joukoin kyllin lähelle (10–15 kilometriä) silloisesta rintamalinjasta sekä tavoitteiden kannalta riittävän suppealle alueelle (noin 7 kilometriä) tehdystä iskusta. Näin toteutettu isku johti myös rintamassa taistelevien joukkojen operaatiokyvyn merkittävään laskuun (yhdessä samanaikaisten ns. sitomishyökkäysten kanssa).
Puna-armeija taisteli moteissa sitkeästi ja osa niistä jäi kokonaan valtaamatta sodan loppuun asti. Osa moteista taas saatiin vallattua ja niistä saatiin yhteensä runsas sotasaalis.
Palojärvi (Keuruu)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Keurusselän lähialueeseen (35.621) se kuuluu.
Level Headed
Tausta
RCA Recordsille levyttänyt Sweet solmi loppuvuonna 1976 uuden levytyssopimuksen RCA:ta suuremman levy-yhtiön Polydor Recordsin kanssa. Sopimuksen tavoitteena olivat näyttävämmät mainoskampanjat ja laajemmat markkina-alueet. Yhdysvalloissa jatkui vanha sopimus Capitol Recordsin kanssa. RCA julkaisi vielä yhden Sweet-albumin, Off the Record, joka ilmestyi huhtikuussa 1977.
Työstö
Sweet asettui toukokuussa 1977 Clearwellin linnaan säveltämään, harjoittelemaan ja äänittämään demoja tulevaa albumia varten. Aiemmin samassa linnassa oli oleskellut muun muassa Deep Purple, jonka jäsenten kanssa Sweetin muusikot olivat ystäviä. Clearwellin linnassa Sweet sai elää täysin eristyksissä ulkomaailmalta, ja ensimmäistä kertaa yhtye pääsi irtautumaan single–albumi–kiertue-oravanpyörästä. Se johti kokonaan uuteen Sweet-soundiin. Kyseinen AOR-tyyli oli seurausta pitkistä Yhdysvaltain-kiertueista ja Clearwellin linnan surrealistisesta ympäristöstä. Albumin tekijätiedoissa yhtye antoi linnalle erityiskiitokset ”kalliista mutta inspiroivista 28 päivästä”.
Euroopan-painos
Vuoden 1991 CD-version bonuskappaleet
Eläinlääkäri
Tietokoneohjelmat
Monet eläinlääkärit käyttävät työssään tietokoneohjelmia. Eläinlääkäriohjelmat sisältävät keskeiset yksittäisen eläinlääkärin tai eläinklinikan potilastiedot. Ohjelmat käsittelevät yleensä myös laskutuksen.
Eläinlääkäriohjelmista käytetään usein myös termejä "Klinikkaohjelma" sekä "Eläinlääkäriohjelmisto". Lisäksi jotkin eläinlääkärit käyttävät omatekoisia ohjelmia.
Matti Kaltiainen
Matti Kaltiainen (s. 30. huhtikuuta 1982 Espoo) on jääkiekkomaalivahti, joka pelasi viimeksi Kiekko-Vantaan Mestisjoukkueen ykkösmaalivahtina kaudella 2007–2008. Kaudet 2001–2005 hän pelasi Yhdysvaltojen yliopistosarjassa Boston Collegen riveissä, kauden 2005–2006 Espoo Bluesin kakkosmaalivahtina ja kauden 2006–2007 Porin Ässien kakkosmaalivahtina. Kaltiainen on Bluesin kasvatti. Isosta koostaan huolimatta (187 cm, 85 kg) hän on nopea liikkeissään. Kaudella 2005–2006 Kaltiainen pelasi Bluesin riveissä 15 ottelua, joista torjuntaprosentti oli 91,97 %.
Läskikapina
Kapinan kulku
Moilasen miehet kokosivat metsätyömaalla noin 600 metsätyömiestä, jotka kuuntelivat, kun Moilanen nousi sianlihalaatikon päälle esittämään työläisille ”Pohjolan Punaisen Sissipataljoonan taistelujulistuksen”. Julistuksessa käsiteltiin sekä metsätyöläisten asemaa että suomalaisten vapaaehtoisten heimosotaretkiä Itä-Karjalaan. Tilaisuudessa puhui myös ”Karhu”. Moilanen värväsi työmaan kassalla ja tavaroilla miehiä Pohjolan punaiseen sissipataljoonaan. Puheen seurauksena pataljoonaan liittyi noin kolmesataa työmiestä.
Miehet aseistettiin Moilasen retkikunnan Venäjältä tuomilla aseilla, ja jalkamiehille maksettiin 150 markkaa ja hevosmiehille 350 markkaa. Pataljoona lähti 2. ja 3. helmikuuta välisenä yönä takaisin itään päin. Tässä vaiheessa kuormastoa veti noin 300 hevosta. Pääjoukosta erillään kulki noin 30 punaupseerin joukko, joka kävi Raahe-yhtiön, Yttersfors-Munksundin ja And. Kurth & Co -yhtiön työmailla. Työmaiden kassat ja varastot ryöstettiin, ja pataljoonaan liittyi lisää miehiä niin, että koko joukko kasvoi 400–500 henkeen.
Myöhemmin Moilasen joukko päätyi Muurmannin radan varrella olevaan Knäsöön, jossa 15. helmikuuta alettiin joukon asekuntoisille miehille antaa sotilaskoulutusta. Tarkoituksena oli muodostaa joukosta puna-armeijan osasto, joka voisi osallistua Itä-Karjalan kansannousua tukeneiden suomalaisten vapaaehtoisten karkottamiseen. Maaliskuussa 1922 Knäsöön saapui Eino Rahja, joka ilmoitti, että puna-armeija ei tarvinnut enää Moilasen kokoamia miehiä. Syynä oli se, että Toivo Antikainen oli jo lyönyt Itä-Karjalan kansannousua tukeneet suomalaiset. Rahja valitsi joukosta 215 miestä, jotka soveltuivat Pietarin kansainvälisen sotakoulun oppilaisiksi. Puutteellisten tietojen mukaan valituista 156 valmistui koulusta punaupseereiksi.
Ydinreaktio
Erilaisia ydinreaktioita
Fuusiossa kaksi ydintä yhdistyy yhdeksi raskaammaksi vapauttaen energiaa ja pienempiä hiukkasia. Fuusioreaktorista on kaavailtu tulevaisuuden energiaratkaisua, mutta laboratorio-oloissa ei ole pystytty toteuttamaan pitkää, hallittua fuusioreaktiota. Tähtien säteily on peräisin fuusioreaktioista, jotka muuttavat vetyä heliumiksi ja tähden elinkaaren myöhemmissä vaiheissa myös raskaammiksi alkuaineiksi (ks. tähden nukleosynteesi). Vetypommin toiminta perustuu fissiopommilla käynnistettävään fuusioreaktioon.
Luettelo Papua-Uuden-Guinean kielistä
Viralliset kielet ja lukutaitoisuus
Maan asukkaista arviolta 64 % on lukutaitoisia.
Brain Hacker
Brain Hacker on japanilainen raskasta ja kevyempää j-rockia soittava yhtye. Yhtyeen perusti vuonna 2002 Masashi ja Kazune. Kazune oli toiminut sessiojäsenenä Malice Mizerissä ja soittanut myöhemmin May Breezessä, ja Masashi oli soittanut yhtyeessä D-SHADE. Kaksi kuukautta myöhemmin bändiin liittyi Seiji. Yhtyeellä ei ollut kitaristia, joten joulukuussa yhtye hankki sessiojäseniä paikkaamaan puutteet. He olivat NoBu (ex. ANTIQUE DOLL) ja Yossy.
Suomen kaarti
Unkarin kapina 1849 ja Krimin sota 1854–1856
Kun Nikolai I vuonna 1849 lähetti 120 000 miestä auttamaan Itävaltaa Unkarin kapinan kukistamisessa, myös Suomen kaarti vedettiin jälleen mukaan. Se lähti 31. toukokuuta Helsingistä ja laivattiin Latvian Dünamündeen (nyk. latv. Daugavgrīva). Se vietti kesä- ja heinäkuun Riiassa ennen kuin jatkoi etenemistään ja saapui 8. elokuuta Brestiin. Sen lähemmäs Unkaria pataljoona ei ehtinyt, sillä Unkarin joukot antautuivat viisi päivää myöhemmin ja Venäjän sotaretki päättyi. Suomen kaarti palasi kotimaahan 17. lokakuuta. Vaikka vihollisesta ei nähty silmäystäkään, punatauti piinasi joukkoja retken aikana.
thumb|1850-luvulla Suomen kaarti käytti univormuja, joihin kuului saksalaistyyliset [[piikkikypärät.]] Seuraavan kerran Suomen kaarti lähti ulkomaankomennukselle Krimin sodan puhjettua. Tällä kertaa vihollisen pelättiin uhkaavan myös Suomea ja Helsinkiä, mutta kaartin pataljoona määrättiin kuitenkin lähtemään 18. maaliskuuta 1854 Pietariin. Se viipyi valtakunnan pääkaupungissa syksyyn saakka ja osallistui muun muassa keisarin henkivartiostoon, mitä pidettiin arvokkaana kunniatehtävänä. Syys–lokakuussa pataljoona kulki Latviaan ja marraskuussa talvimajoitukseen Rakiškiin, mistä se helmikuussa 1855 siirrettiin Wilkomiriin. Pääsotanäyttämö oli Krimillä, mutta Venäjä piti lisäksi suuria joukkoja turvaamassa valtakunnan länsirajaa Itävallan hyökkäyksen varalta. Tälläkään kertaa Suomen kaarti ei joutunut taisteluihin, mutta kolera surmasi suurimman osan miehistä talven aikana. Keväällä ja kesällä 1855 osastoa siirreltiin eri puolilla Valko-Venäjää, mutta tauti ei hellittänyt.
Turkin sota 1877–1878
Gornyi Dubnjakin taistelun jälkeen Suomen kaartin komentaja Georg Edvard Ramsay siirrettiin Henkikaartin Semenovin rykmentin komentajaksi ja hänen tilalleen tuli eversti Victor Napoleon Procopé. Procopé pääsi ottamaan komennon vasta tammikuussa 1878, mihin asti pataljoonaa komensi everstiluutnantti Julius Sundman. Marraskuussa Gurkon armeija lähti etenemään kohti Sofiaa ja Plevnan antauduttua joulukuussa Gurko päätti viedä joukkonsa keskellä talvea Balkanvuorten yli kiertääkseen turkkilaisten tiukasti miehittämän Arab Konakin solan. Huonojen varusteiden vuoksi raskaaksi muodostuneen vuorenylityksen aikana (27.–29.12.) Suomen kaarti kuului kenraalimajuri Dmitri Filosofovin komentamaan osastoon, mutta sen jälkeen se yhdistettiin takaisin Ellisin prikaatiin. Kaarti oli mukana taistelutta tapahtuneessa Sofian valtauksessa 5. tammikuuta sekä Filippopolin valtauksessa 15.–17. tammikuuta, mikä jäikin sen viimeiseksi taisteluksi. Filippopolin taistelu oli itse asiassa paljon Gornyi Dubnjakin taistelua suurempi, mutta Suomen kaarti menetti siinä vain neljä miestä haavoittuneina eikä se siksi saanut kaartin historiassa samanlaista legendaarista asemaa.
Osana asevelvollisuusarmeijaa
Krasnoje Selon harjoitusten lisäksi Suomen kaarti osallistui Suomen sotaväen omiin harjoituksiin, jotka järjestettiin Lappeenrannassa ja joita keisari Aleksanteri III kahdesti oli valvomassa.
Assimiou Touré
Assimiou Touré (s. 1. tammikuuta 1988 Saksa) on togolainen jalkapalloilija, joka sarjatasolla on pelannut Saksassa. Hänellä on Togon kansalaisuuden lisäksi Saksan kansalaisuus. Pelipaikaltaan hän on puolustaja.
Suomen kaarti
Kaartin soittokunta ja musiikki
Helsingin opetuspataljoonalle perustettiin oma soittokunta Parolassa 1. huhtikuuta 1819, aluksi kolmen musikantin voimin. Tarkastaessaan samana syksynä suomalaisia rykmenttejä keisari Aleksanteri I oli tyytymätön soittokuntiin ja määräsi Latviassa syntyneen Josef Tvarjanskyn järjestämään Suomen sotilasmusiikkia paremmalle tolalle. Hänestä tuli Kaartin soittokunnan ensimmäinen kapellimestari ja hän palveli tehtävässä kuolemaansa vuonna 1852 saakka. Suomen kaartin soittokunta saavutti sittemmin suuren maineen ja 1800-luvun lopulla sitä on sanottu pidetyn koko keisarikunnan parhaimpana. Sen musiikista nauttivat myös keisarit, varsinkin Aleksanteri III, joka itse soitti baritonitorvea. Kaartin soittokunnalla oli merkitystä varsinkin suomalaisen puhallinmusiikin kehittäjänä ja se sai vastata myös Maamme-laulun ensimmäisestä julkisesta esityksestä flooranpäivänä 1848.
Kilpapurjehduksen harjoitusradat
Kiinteästi merkityt harjoitusradat
Suomessa on ainakin kolme kiinteästi väylien ulkopuolelle merkittyä kilpapurjehdusrataa: Oulussa, Säynätsalossa ja Tampereella. Sesongin ajaksi paikalle merkitty harjoittelurata koostuu yhdeksästä merkistä, joista kahdeksan on kehällä ja yksi keskellä. Ympyränmuotoisen rata-alueen halkaisija on noin 1 mpk ja puolikkaan harjoitteluradan pituus on noin 0,5 mpk. Tällaisella radalla voidaan harjoitella itsenäisesti tai ryhmässä ilman valmentajaa vasta- ja myötätuuliosuuksia ja merkinkiertoa lähes kaikissa tuuliolosuhteissa. Kuvan esimerkki on Oulun harjoitteluradasta.
Luostarinmäen museokortteli
Museolle on myönnetty matkailualan kirjailijoiden ja toimittajien kansainvälisen liiton FIJET:n Kultainen omena 1984 ainoana Pohjoismaissa. Palkinto antoi Luostarinmäen käsityöläisille sysäyksen perustaa oma kilta. Kultaisen Omenan Killan perustamiskirja päivättiin 13. huhtikuuta 1985. Jäseniksi voidaan hyväksyä käsityöntekijöitä, jotka ovat osallistuneet Luostarinmäen toimintaan vähintään kaksi kesää. Nykyään Killassa on noin 70 jäsentä. Killan tarkoituksena on toimia Luostarinmäen käsityöläisten yhdyssiteenä sekä edistää käsityötaitoa ja perinteisten käsityöammattien jatkuvuutta. Kiltalaiset tekevät talkootyönä vanhoja ammatteja tunnetuksi ja siirtävät asiantuntijoina ammattitaitonsa uusille taitajille. Kilta edustaa laajaa ammattitaitoa. Jäsenistöön kuuluu muun muassa kultaseppä, kondiittori, ompelija, koristeveistäjä, kirjanpainaja, käsinlatoja, savenvalaja, verhoilija, viulunrakentaja, turkkuri sekä eri tekstiilialojen edustajia.
Piha 1, talo 172
thumb|left|Köydenpunontarata poistettiin 2020-luvun uudistamishankkeen yhteydessä.
Piha 3, talo 168
thumb|Kahvipannuja kuparisepän verstaassa
Piha 6, talo 166
Pihan toinen museointeriööri on ompelijattaren asunnoksi ja työhuoneeksi sisustettu vuokrahuone. Sisustus on 1900-luvun alusta. Huonekalut kuten päästä vedettävä sänky ja klaffipöytä ovat pieneen tilaan sopivia. Merkittävin osa ompelijan työtä olivat liina- ja alusvaatteet.
Piha 13, talo 182
Pihasta löytyvät satulasepän, turkkurin ja nahkurin verstaat. 1800-luvulla satulamaakarit valmistivat paitsi satuloita myös hevosen valjaita. Eri tilanteissa kuten arkena ja pyhänä oli tapana käyttää erilaisia valjaita. Turussa on kudottu sini-mustakuvioisia ”Turun ohjaksia” lautanauhatekniikalla. Niitä myytiin markkinoilla aina toiseen maailmansotaan asti, ja tekniikka elää edelleen museossa. Hevosajoneuvojen hävittyä satulasepät saattoivat elättää itsensä auton istuinten päällystäjinä tai huonekaluverhoilijoina. Turkkuri käsitteli nahkaa ja turkiksia. 1800-luvun jälkipuoliskolle asti turkikset ommeltiin käsin. Työkaluista osa on Turussa toimineen turkkurin Karl Gustav Nikanderin verstaasta, osa on tämän pojan neuvojen mukaan tehtyjä. Nahkurinverstaana toimiva piharakennus on ainoa Luostarinmäelle muualta siirretty rakennus. Se siirrettiin Punkalaitumelta vuonna 1950. Suurin osa verstaan työkaluista on peräisin turkulaiselta nahkurilta J.A. Virtaselta.
Taloon 182 lisättiin Ahlgrenien koti -niminen interiööri 2020-luvun uudistamishankkeen yhteydessä.
Piha 15
Pyynnöstä esiteltävässä talossa sijaitsee keltavalimo. Keltavaluri työstää messinkiä eli kuparin ja sinkin lejeerinkiä. Talo toimi valimona 1900-luvun alussa, ja sen sulatusuuni sekä osa kalusteista ovat alkuperäisiä. Suurin osa esineistöstä on kuitenkin peräisin laitilalaisen Arvo Forsmanin verstaasta. 1700-luvun lopulla keltavalurilla oli lupa valmistaa muun muassa talousesineitä, punnuksia, kynttiläkruunuja, kynttilän-jalkoja, kelloja, silitysrautoja ja aisakelloja sekä muita valjaiden koristeita.
Yhdystie 1361
Kytäjälle saavuttaessa Kytäjän kartano jää luoteeseen ja tie ylittää Kytäjärveltä Vantaanjokeen laskevan Keihäsjoen. Kytäjän kirkko on vilaukselta nähtävissä Palkkisillantien risteyksessä. Tämän jälkeen tie kulkee golfkenttien läpi kohti Patojaa. Tien vieressä kulkee tällä osuudella 2007 valmistunut kevyenliikenteenväylä. Kytäjän alueella tiestä erkanevat paikallistiet Herusten kylään Nurmijärvelle (Palkkisillantie), Vihtijärven kylään Vihtiin (Suopellontie) ja Lopen puolelle Hirvijärvelle (Kenkiäntie).
Antwerpen
Antwerpen on kaupunki Pohjois-Belgiassa Flanderissa. Se on Belgian toiseksi suurin kaupunki ja myös samannimisen provinssin pääkaupunki. Väkiluku vuonna 2019 oli 525 935. Kaupungin pinta-ala on 204,51 neliökilometriä ja asukastiheys 2 572 as./km². Enemmistö asukkaista puhuu äidinkielenään hollantia.
Kivisydän
thumb|Pysäköintiluolasto avattiin lokakuussa 2015. Kivisydän, joka tunnetaan myös nimellä Kallioparkki, on Oulun keskustan alla oleva maanalainen pysäköintialue. Peruskallioon 25 metrin syvyyteen louhitussa luolassa on pysäköintitilat 900 ajoneuvolle ja väestönsuojatilat 3 000 hengelle. Pysäköintilaitos sijaitsee kävelykatu Rotuaarin alapuolella Kauppurienkadun suuntaisesti. Ajorampit on sijoitettu Hallituskadulle ja Autorantaan. Lopullinen rakentamispäätös tehtiin kaupunginvaltuustossa 8. marraskuuta 2010. Urakoitsija Lemminkäinen Oyj solmi urakkasopimuksen Oulun Pysäköinti Oy:n kanssa 2. huhtikuuta 2012, rakentaminen alkoi kesäkuussa 2012 ja Kivisydän avattiin 1. lokakuuta 2015.
Oulun kaupungin yhdyskuntajohtaja Matti Matinheikki arvioi, että Kivisydämen rakennuspäätös on merkittävä taloudellinen kehitysruiske kaupungille ja se voi käynnistää arviolta 300 miljoonan euron maanpäälliset rakennusinvestoinnit. Hankkeen kustannusten on arvioitu olevan 73,5 miljoonaa euroa. Kallioparkkihanke mahdollistaa huomattavaa keskustakortteleiden täydennysrakentamista: keskustakortteleiden taloyhtiöt voivat ostaa osan autopaikoistaan Kallioparkista, jolloin aikaisemmin autopaikkoina oleva tila kortteleiden sisäpihoilla voidaan ottaa muuhun käyttöön. Täydennysrakentamisen myötä keskustan liiketilatarjonnan odotetaan kasvavan ja myös keskustan puistoalueiden ja kävelykatujen suunnittelun odotetaan etenevän.
Mikko Kotamäki
Mikko Kotamäki (s. 24. joulukuuta 1984) on suomalainen laulaja, joka vaikuttaa yhtyeissä Swallow the Sun ja Kuolemanlaakso. Hän on toiminut myös yhtyeissä Barren Earth, Alghazanth, Enter My Silence ja Funeris Nocturnum. Kotamäen laulutyyli kattaa niin death metal -örinän, kirkuvan blackmetallisen huutolaulun sekä puhtaan laulun.
Lentomelu
thumb|[[Qantas-yhtiön Boeing 747-400 laskeutumassa Heathrow’n lentoasemalle Lontoon asutuksen yllä.]] Lentomelu on melusaastetta, joka syntyy pääosin nousevien lentokoneiden suihkumoottoreista sekä potkurikoneiden moottoreista ja potkureista. Myös laskeutumiset sekä yli- ja ohilennot aiheuttavat melua. Lentomelu on pääosin lentokenttien lähialueiden ongelma. Lentomelu on 1970-luvulta alkaen johtanut lentokenttien lähiseutujen asukkaiden valituksiin koettujen häiriöiden ja terveyshaittojen vuoksi.
Réka Szilvay
Szilvayllä on käytössään Stradivari "Iiriläinen" vuodelta 1702. Se kuului 1930-luvulla viipurilaisen kauppaneuvos Harry Wahlin kokoelmaan ja on vuodesta 1986 ollut Pohjola-pankin taidesäätiön omistuksessa.
Réka Szilvay on konsertoinut seuraavien orkestereiden solistina:
Glutationi
Merkitys
Glutationi inaktivoi myrkyllisiä yhdisteitä muodostamalla konjugaatin niiden kanssa. Konjugaatti on usein vesiliukoinen, mikä nopeuttaa yhdisteen erittämistä ulos eliöstä. Konjugaatti muodostuu glutationin sisältämän tioliryhmän ja elektrofiilisen hiilen tai joskus myös typen, hapen ja rikin välille. Konjugaatin muodostumista katalysoivia entsyymejä ovat glutationi-S-transferaasit. Glutationikonjugaatin muodostuminen on tärkeä osa myös monien lääkeainemolekyylien aineenvaihduntaa eli metaboliaa. pienoiskuva|411x411px|A: glutationiperoksidaasi pelkistää peroksidin (ROOH) vedeksi (H2O) ja orgaaniseksi yhdisteeksi (ROH) hapettaen samalla 2 glutationia (GSH) liittäen ne yhteen. B: glutationireduktaasi pelkistää [[NADPH avulla yhteen littyneet glutationit (GSSG) taas aktiiviseen muotoon.]] Glutationi on myös antioksidantti. Eliöiden soluissa muodostuu hyvin reaktiivisia ja hapettavia yhdisteitä, kuten vetyperoksidia (H2O2) ja orgaanisia peroksideja (ROOH). Glutationi suojaa soluja hapettumiselta pelkistämällä peroksidit samalla itse hapettuen. Hapettuneessa glutationissa (GSSG) kaksi glutationimolekyyliä ovat muodostaneet disulfidisidoksen. Tätä reaktiota katalysoi glutationiperoksidaasi. Hapettunut glutationi pelkistetään takaisin aktiiviseen muotoon (GSH) glutationireduktaasin katalysoimana.
Olli Zitting
Olli Pekka (O. P.) Zitting (13. maaliskuuta 1872 Nilsiä – 6. toukokuuta 1929 Muuruvesi) oli suomalainen poliitikko. Hänen puolueensa oli Kansallinen Kokoomus.
Kansipaperi
Historia
Kansipaperin synty liittyy kustantajansidosten yleistymiseen 1800-luvun lopulla. Aikaisemmin kirjat olivat tavallisesti yksilöllisesti sidottuja. Kustantaja saattoi omistaa kirjansitomon, mutta lähinnä virsikirjojen tapaisia massatuotteita sidottiin yhtenäiseen asuun. Asultaan yhtenäiset kangaskantiset sidokset syntyivät 1820-luvulla. Kansipaperi keksittiin suojaamaan kangaskansia kirjakaupassa. Kuvallinen kansipaperi mainosteksteineen kehittyi vasta 1900-luvulla.
Suomen avaruustoiminta
Valmistelevaa toimintaa 1925–1987
Saksan avaruustutkimuslaitos DLR rakennutti Utsjoen Kevolla sijaitsevalle Turun yliopiston tutkimusasemalle vuonna 1968 yhden neljästä Saksan ensimmäisen satelliitin – eli Azur-satelliitin – vastaanottoasemista. Maa-asemaan kuului iso suunnattava antenni ja vastaanotto- ja nauhoituslaitteita. Azur toimi vain puoli vuotta. Kun asemaa alettiin käyttää saksalaisen Aeros-satelliitin maa-asemana, sinne tuli myös satelliitin komentolähetin. Ionosfääriä tutkinut Aeros toimi puoli vuotta vuonna 1972. Vuonna 1974 laukaistiin sen kopio Aeros B, joka toimi vuoteen 1975 asti. Senkin maa-asema sijaitsi edelleen Utsjoella. Asema siirrettiin vuoden 1975 lopulla Sodankylään. Sodankylässä maa-asemaan ainakin aiottiin käyttää kanadalais-amerikkalaisen ionosfääriä tutkivan ISIS 2 -satelliitin datan vastaanottoasemana.
11. huhtikuuta 1981 neuvostoliittolainen V. I. Savastianov ehdotti, että Suomi lähettäisi henkilön Neuvostoliittoon kosmonauttikoulutukseen. Vuonna 1982 Suomi päätyi siihen, ettei Ruotsin Viking 2 -satelliittiohjelmaan liitytä, kuten oli aiottu. Vuonna 1984 Suomi alkoi neuvotella Neuvostoliiton avaruusohjelmaan osallistumisesta. Neuvottelu käytiin Ruotsin välityksellä tarkoituksena osallistua sellaiseen tiedelaiteosuuteen, jossa Ruotsi olisi johtava taho. Tammikuussa 1985 tehtiin sopimus Interball-luotaimien PROMICS-3-laitteisiin osallistumisesta. Neuvostoliiton Mars-luotaimiin (Phobos) päätettiin osallistua kolmen miljoonan markan panoksella. Phobosin LIMA-D-laserlaite aiheutti hallituksen iltakoulussa Yhdysvaltain sotilaallisen "Tähtien sota" -ohjelman vuoksi pohdinnan, onko tämä Mars-luotaimen laserlaite varmasti vain siviilisovellus. Kesäkuussa 1984 Suomi jätti hakemuksen Euroopan avaruusjärjestöön ja allekirjoitti vuonna 1986 "associate member" -sopimuksen. Neuvostoliiton avaruusalan tieteellistekninen sopimus allekirjoitettiin 7. tammikuuta 1987.
VTT:llä järjestettiin 18. syyskuuta 1980 "Avaruusseminaari", jolla koulittiin suomalaisia tutkijoita ja insinöörejä avaruustoimintaan liittymiseen. 16.–19.2.1987 Oulun yliopisto järjesti Avaruustutkimuksen ja -tekniikan kurssin. Tällaisia seminaareja järjestettiin 1990-luvun puoliväliin asti, jonka jälkeen Suomen avaruustoiminnan aloittelijavuodet olivat ohi.
Suomen osallistuminen luotainten ja satelliittien toteutukseen
Keväällä 2010 Aalto-yliopistossa alettiin suunnitella Aalto-1-nanosatelliittia, joka laukaistiin vuonna 2017. Muita cubesat-luokan hankkeita ovat Aalto-2, Suomi 100 ja Reaktor Hello World. Iceye on cubesateja suurempien alle 100 kg piensatelliittien hanke. Sähköpurjeeseen liittyen on 2010-luvulla joitakin satelliittihankkeita.
Ilmatieteen laitoksen Sodankylän maa-asema
Ilmatieteen laitos rakensi maa-aseman Sodankylään muun muassa EOS-Auran datan vastaanottoa varten vuonna 2003. Vuonna 2012 sinne rakennettiin suurempi vastaanottoantenni.
Eutelsat maa-asemat
VTT toteutti useita sukupolvia maa-asemia, alkaen EUTELSAT SMS maa-asemista 1980-luvun alussa.
Avaruustoiminnan lainsäädäntö Suomessa
Lainsäädännön aloittamisen taustalla on muiden muassa se, että Suomesta on tulossa ns. avaruusvaltio, kun Aalto-yliopiston ensimmäinen piensatelliitti laukaistaan avaruuteen todennäköisesti keväällä 2017. Myös useita muita satelliittihankkeita on vireillä. Tieteellisen tutkimuksen ja korkeakoulujen opinnäytetöiden lisäksi pienet kaupalliset satelliitit tulevat yleistymään.
Viisi klassikkoa
Viisi klassikkoa (五經 wǔjīng) ovat kokoelma Läntisellä Zhou -kaudella sekä Kevättä ja syksyä -kaudella laadittuja kiinalaisia kirjoituksia. Niitä pidetään eräinä kungfutselaisuuden tärkeimmistä teksteistä.
Valeskorpionit
Piirteitä
Sakset koostuvat liikkumattomista ”kädestä” ja ”sormesta” sekä erillisestä liikkuvasta sormesta. Liikkuvassa sormessa on usein myrkkyrauhanen. Myrkkyä valeskorpionit käyttävät saaliiden kiinniottamiseen ja lamaannuttamiseen. Valeskorpionit eivät pure. Valeskorpioni kaataa heikosti syövyttävää nestettä saaliin päälle ja syö liuenneet jäännökset.
Viisi klassikkoa
Viisi klassikkoa ovat:
Valeskorpionit
Piirteitä
Valeskorpioneja on yli 3 000 lajia, ja uusia löydetään kaiken aikaa. Niitä on ympäri maailmaa, jopa kylmillä alueilla kuten Suomessa. Suurin osa populaatiosta on kuitenkin trooppisilla alueilla. Kirjaskorpioni (Chelifer cancroides) asuu useimmiten ihmisten kodeissa. Muita lajeja on luonnossa kaikkialla.
Neuilly-sur-Seine
Kuuluisa Bois de Boulognen puisto sijaitsee Neuilly-sur-Seinen eteläpuolella. Neuilly on vaurasta esikaupunkialuetta, joka koostuu lähinnä asuinalueista. Alueella on myös joidenkin yritysten pääkonttoreita. Neuillyä ja sen viereisen Pariisin 16. arrondissementin tiettyjä alueita, kuten Auteuil-Neuilly-Passya, kutsutaan usein yhteisnimityksellä "porvarilliset" asuinalueet.
Partio (sotilasyksikkö)
Partiota pienempi kokoonpano voi olla taistelijapari.
Gueretsa
Aiheesta muualla
pienoiskuva|left|250px|Gueretsa
Hyyrynlampi
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Keurusselän lähialueeseen (35.621) se kuuluu.
Kuolemanjälkeinen teloitus
Menetelmää on käytetty vihattuihin henkilöihin, jotka on haluttu häpäistä heidän kuoltuaan. Tällaisiin kuuluivat paavi Formosus 800-luvulla, Englannin lordiprotektori Oliver Cromwell vuonna 1661, kenraali Lavr Kornilov vuonna 1918 ja Haitin diktaattori François Duvalier vuonna 1986.
Osa menetelmän pelkovaikutuksesta on liittynyt uskoon siitä, että väärin haudatut, erityisesti silvotut, ruumiit eivät kokisi ylösnousemusta.
Riku Aalto
Peruskoulutukseltaan Aalto on elektroniikka-asentaja, joksi hän valmistui vuonna 1983. Vuosina 1983–1990 hän työskenteli kokoonpanijana Uudenkaupungin autotehtaalla (silloinen Saab-Valmet). Vuonna 1992 hän valmistui sosionomiksi ja vuonna 1995 hallintotieteiden maisteriksi Tampereen yliopistosta. Metalliliitossa Aalto aloitti uransa vuonna 1995. Vuodet 1995–1999 hän oli jäsenrekisterivastaava ja vuodet 1999–2003 talous- ja jäsenasiainsihteeri. Ennen valintaansa puheenjohtajaksi Aalto toimi liiton talouspäällikkönä vuodesta 2003. Liiton johdossa hän on muun muassa puolustanut teollisuusaloilla yleisiä pekkaspäiviä.
Vuodesta 2003 Aalto oli Kojamon (aiemmin VVO) hallituksen jäsen ja vuodesta 2007 puheenjohtaja. Vuodesta 2012 hän ollut Varman hallituksen jäsen. Aalto on ollut myös Teollisuuden palkansaajien, SAK:n ja VR-Yhtymän hallituksen jäsen sekä vuodesta 2004 Työttömyysvakuutusrahaston hallintoneuvoston jäsen.
Samira Saïd
Saïd aloitti laulamisen yhdeksänvuotiaana. Vuonna 1980 hän osallistui Eurovision laulukilpailuun historian ensimmäisenä ja toistaiseksi ainoana Marokon edustajana. Hän esitti kappaleen ”Bitakat hob” ja sai seitsemän pistettä sijoittuen kahdeksanneksitoista. Kilpailuun osallistui yhteensä yhdeksäntoista maata.
Polunlampi
Polunlampi on Keski-Suomessa Keuruulla Valkealahden kylän lähellä sijaitseva lampi, joka kuuluu Kokemäenjoen vesistöön.
Mike Tyson’s Punch-Out!!
Erotuomarina nyrkkeilyotteluissa toimii Mario.
Sisäsiittoisuus
Ihmisillä
Suomen perustajaväestö tuhansia vuosia sitten oli pieni, ja sen jälkeen suomalaiset ovat lisääntyneet keskenään. Suomeen syntyi sisäisiä isolaatteja 1600-luvulla, kun väestöä muutti rannikoilta ja Savosta pohjoisemmaksi. Näissä pienissä yhdyskunnissa ihmiset lisääntyivät keskenään vuosisatojen ajan. Suurin sisäsiittoisuuden esiintymä näistä on Kuusamo, jonka väestöstä suurin osa on 40 alkuperäisen perheen jälkeläisiä.